REGOLAMENT TAL-KUMMISSJONI (UE) Nru 1236/2009
tal-10 ta’ Diċembru 2009
li jemenda l-Anness I tar-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011
IL-KUMMISSJONI EWROPEA,
Wara li kkunsidrat it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011 u li jemenda r-Regolamenti (KE) Nru 552/97, Nru 1933/2006 u r-Regolamenti tal-Kummissjoni (KE) Nru 1100/2006 u Nru 964/2007 (1), u b’mod partikolari l-Artikolu 25 tiegħu,
Wara li kkonsultat il-Kumitat għall-Preferenzi Ġeneralizzati,
Billi:
(1)
Id-Deċiżjoni tal-Kummissjoni 2008/938/KE tad-9 ta’ Diċembru 2008 (2) kif emendata mid-Deċiżjoni 2009/454/KE (3), stabbiliet il-lista ta’ pajjiżi benefiċjarji li jikkwalifikaw għall-arranġament ta’ inċentiv speċjali għall-iżvilupp sostenibbli u governanza tajba, stipulati fir-Regolament (KE) Nru 732/2008 mill-1 ta’ Jannar 2009 sal-31 ta’ Diċembru 2011.
(2)
Il-Kolonna E tal-Anness I tar-Regolament (KE) Nru 732/2008 għandha tinkludi tagħrif dwar il-pajjiżi benefiċjarji mill-arranġament ta’ inċentiv speċjali għall-iżvilupp sostenibbli u governanza tajba. L-Anness I tar-Regolament (KE) Nru 732/2008 għandu għalhekk jiġi emendat skont dan,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 732/2008 jinbidel bit-test fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-10 ta’ Diċembru 2009.